Haydovchilik yoshi. Haydovchilik yoshi – bu shaxsga qonuniy ravishda yoʻllarda avtomobil boshqarishga ruxsat berish uchun belgilangan minimal yosh chegarasi. Bu yosh, odatda, haydovchilik imtihonidan oʻtish haydovchilik guvohnomasini olish imkonini beradi. Dunyoning koʻplab davlatlarida avtomobil haydash uchun minimal 18 yosh deb belgilangan. Biroq ayrim hududlarda bu yosh chegarasi farq qiladi. Masalan, AQSHning Janubiy Dakota shtatida 14 yoshga toʻlgan shaxs mas’ul nazoratchi bilan avtomobil boshqarishi mumkin. 14,5 yoshga toʻlganlar esa haydovchilik guvohnomasini olib, belgilangan hududlarda mustaqil haydash huquqiga ega. Shuningdek, minimal haydash yoshi avtomobil turiga qarab ham oʻzgarishi mumkin. Masalan, mototsikl haydash uchun ruxsat etilgan yosh avtomobil haydashga qaraganda pastroq boʻlishi mumkin.